I LOVE STRAWBERRIES by eyesblau | Spreadshirt
Tags: Juice, Juicy, Smoothie, foodie, fruit, fruits, fruity, health, healthy eating, strawberries, strawberry, vegan, vegetarian, veggie, vitamin, vitamins
Juice Juicy Foodie Fruit Fruits Fruity Health Healthy Eating Smoothie Strawberries Gebruikers op dit forum: afkepieteke, LisaFalco, MarleenM, minouesmee, Trendiction en 9 bezoekers
[ Arion | Time: (App: 125ms DB: 0ms) | 13 Queries ] Ocktober 31, 2013 »
ALBERT, OP SY GELUKIGSTE AGTER SY TIKMASJIEN.
Hy was nie ‘n man vir die tegnologie van die
moderne eeu nie en het staatgemaak op sy ou
‘faithful’ tikmasjien waar geen kragonderbreking of
rekenaarvirus sy werkywer kon beinvloed nie. Hy
het altyd gesê as die mense hom spot omdat hy
nog op ‘n tikmasjien werk: “Los my en my laptop,
ons verstaan mekaar, ons is “compatible”.
se Stem is Stil
Albert Tjaart van der Walt
28-07-1942 ~ 21-10-2013
‘N LEWE GEWY AAN SY GELIEFDE KOERANT…. Ons passievolle, vriendelike en gewilde redakteur, Albert van der Walt, het Maandag op 71 jarige ouderdom, sy moedige stryd teen kanker verloor. Sy gesondheid was die afgelope jaar nie soos hy dit graag sou wou hê nie, maar hy het moedig sy stryd geveg en nogsteeds sy pos hier by ons kantoor vol gestaan. Hy gaan ‘n baie groot leemte laat, want hy is per slot van sake die Somerset Budget. ‘n Mens kan jou amper nie die koerant sonder hom voorstel nie. Hy was alom bekend in die distrik en laat ‘n groot vriendekring agter. Sy begrafnisdiens word Vrydag om 11h00 vanuit die N.G. Kerk hier gehou.
Albert Tjaart van der Walt is op 28 Julie 1942 op Humansdorp gebore. Hy het saam met sy ouers, PJ en Marie van der Walt, en sy drie susters, Martie, Trixie en Louise, op driejarige ouderdom na Somerset-Oos verhuis, waar pa PJ ‘n aandeel in die Somerset Budget bekom het. In 1945 koop mnr. Knoetze en mnr. van der Walt die bates oor van Somerset Budget Limited vir ‘n bedrag van £1260 en die twee vorm ‘n ven-nootskap.
Mnr. Knoetze se gesondheid het egter nie langer dit toegelaat dat hy met die besigheid kon voortgaan nie, en in 1951 koop mnr. P.J. van der Walt die bates oor deur mnr. Knoetze uit te betaal vir sy deel van die ven-nootskap.
In 1960 na hy matrikuleer het by Gill-Kollege, betree Albert, die toneel, toe hy by sy vader aansluit. Saam het hulle toe ‘n vennootskap gevorm, wat sou dien tot mnr. P.J. van der Walt in 1981 oorlede is, na sy gesond-heid die vorige drie jare nie na wense was nie.
Toe die Cradock Courant, wat destyds begin is deur mnr. Tinus Strydom en oorgeneem is deur mnr Quartus Janse van Rensburg en sy seun Quentin, later nie meer daarmee wou voortgaan nie, is Albert genader met die opsie om daarmee voort te gaan.
In 1996 sluit Riaan van der Walt, Albert se seun, hom by die besigheid aan.
Einde 2004 het die Middelburg gemeenskapsleiers en Sakekamer vir Albert en Riaan genader om ook ‘n koerant daar uit te gee. Die geleentheid is met albei hande aangegryp en sodoende het die Middelburg Courant tot stand gekom. Al bogenoemde dorpe word bedien deur korrespondente wat met hart en siel ‘n ongelooflike gemeenskapsdiens vir hul dorpe en gemeenskap verrig.
Met drie seuns in die Van der Walt familie en sewe kleinseuns, word daar na die toekoms gekyk, en hopelik sal hierdie koerant bly voortbestaan om hierdie dorpe en moontlik nog ander, van nuusdekking te voorsien. ‘n Eg plattelandse koerant wat veg vir die voortbestaan van ons plattelandse dorpe en landelike gebiede.
Albert is in 1968 met Ansabeth Zietsman, ‘n onderwyseres van Humansdorp wat hier kom onderwys gee het, getroud. Uit die huwelik is drie seuns gebore, Riaan, Waldo en Handré.
Albert was baie lief vir sy dorp, sy mense oor alle kleurgrense heen, sy kerk, sy skool Gill-Kollege en sy koerant. Hy was baie betrokke in die gemeenskap en het op vele komitees as voorsitter gedien. Hy was vir 19 jaar lid van die plaaslike Tafelronde diensorganisasie, vir vele jare op die Oud-Gilliane komitee gedien, was lid van die plaaslike Sakekamer, die Gill Corporation en het ook talle jare op die kerkraad as diaken en ouderling gedien. ‘n Ware brugbouer, self aangestelde sedebewaker en ambassadeur van Somerset-Oos. Hy het alle mense dieselfde behandel of jy nou die bedelaar voor ‘n winkel in die hoofstraat of ‘n direkteur van ‘n groot maatskappy is; hy sou jou met vriendelikheid en bedagsaamheid hanteer. Dit is een van die redes waarom hy so geliefd in die gemeenskap was.
Pa, jou plek is leeg en ons gaan jou mis, maar ons gun jou die ewige rus by ons Hemelse Vader, vry van pyn en lyding. Dit is ‘n bitter beker waaruit ons nou moet drink en die skryf van hierdie berig was nie maklik nie, ek het dit altyd gevrees, maar jy het my geleer dat niks onmoontlik is nie en om te baklei vir waarin jy glo. Ons sal aangaan met die koerant, soos jy dit graag sou wou hê, jy het ‘n mooi ry spore getrap vir ons om te volg. Ons sal nooit jou skoene kan volstaan nie, want jy was enig in jou soort, maar die vet weet, ons gaan ons bes probeer. Ons eer jou nagedagtenis. Sag rus my ou ‘dad’, ek is trots om jou seun te wees! Ons dra hierdie uitgawe op aan jou……Jou stem is nou stil, jy het jou pen neergelê…….